CELEX: 62017TN0711
Language: mt
Date: 2017-10-13 00:00:00
Title: Kawża T-711/17: Rikors ippreżentat fit-13 ta’ Ottubru 2017 – Spinoit vs Il-Kummissjoni et

15.1.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 13/20
            
         Rikors ippreżentat fit-13 ta’ Ottubru 2017 – Spinoit vs Il-Kummissjoni et
   
   (Kawża T-711/17)
   (2018/C 013/33)
   Lingwa tal-kawża: il-Franċiż
   
      Partijiet
   
   
      Rikorrent: Bernard Spinoit (Charleroi, il-Belġju) (rappreżentant: H. Hansen, avocat)
   
      Konvenuti: Il-Kummissjoni Ewropea u s-Servizz Ewropew għall-Azzjoni Esterna
   
      Talbiet
   
   
               —
            
            
               tiddikjara dan ir-rikors ammissibbli u fondat;
            
         konsegwentement,
   
               —
            
            
               tannulla d-deċiżjoni mingħajr data u ffirmata eletronikament fit-3 ta’ Awwissu 2017, bit-titolu “Talba għas-sostituzzjoni tal-espert prinċipali Nru 3 tal-kuntratt ENPI/2016/381-920 SOFRECO “Reklutaġġ ta’ assistenza teknika għall-programm ta’ sostenn għall-implementazzjoni tal-Ftehim ta’ Assoċjazzjoni (P3A III)”;
            
         
               —
            
            
               taqta’ u tiddeċiedi li hemm lok għal kumpens sħiħ għad-dannu materjali u morali kkawżat lir-rikorrent minħabba ksur serju tad-dritt għal amministrazzjoni tajba li jikkonsisti fl-adozzjoni tad-deċiżjoni mingħajr data u ffirmata eletronikament fit-3 ta’ Awwissu 2017, bit-titolu “Talba għas-sostituzzjoni tal-espert prinċipali Nru 3 tal-kuntratt ENPI/2016/381-920 SOFRECO “Reklutaġġ tal-assistenza teknika għall-programm ta’ sostenn għall-implementazzjoni tal-Ftehim ta’ Assoċjazzjoni (P3A III)”;
            
         
               —
            
            
               tikkundanna lill-konvenuti flimkien, jew jekk le in solidum, jew jekk le kull wieħed għat-total, iħallsu lir-rikorrent l-ammont ta’ EUR 209 950,00 għad-dannu materjali u l-ammont ta’ EUR 15 000,00 għad-dannu morali;
            
         f’kull każ,
   
               —
            
            
               tikkundanna lill-konvenuti għall-ispejjeż kollha;
            
         
               —
            
            
               tirriżerva lir-rikorrent id-drittijiet, is-somom dovuti, il-motivi u l-azzjonijiet l-oħra kollha.
            
         
      Motivi u argumenti prinċipali
   
   Insostenn tar-rikors tiegħu r-rikorrent jinvoka motiv wieħed, ibbażat fuq ksur tar-rekwiżiti formali essenzjali, inkwantu minn naħa, ir-rikorrent ma ġiex mismugħ qabel l-adozzjoni tad-deċiżjoni kkontestata u ma kellux aċċess għall-fajl li jirrigwardah u, min-naħa l-oħra, il-motivazzjoni li tinsab f’din id-deċiżjoni ma tippermettix lir-rikorrent jifhem dak li huwa qiegħed jiġi akkużat bih.